Bikang

Jaja bikang inggih punika silih tunggil jaja sané wénten ring Bali. Jaja puniki ketahnyané mawentuk bunter tur mawarna gadang miwah barak muda. Bahan sané kaanggén ngaryanin jaja bikang minakadi tepung baas, tepung terigu, santen, gula pasir, vanili, miwah pewarna.

Jaja bikang ketah masih kaaranin Kué Cucur, sanganan khas saking Kabupatén Bantul tur maning akeh kacingakin ring pasar tradisional Kabupaten Bantul. Sanganan puniki medue rasa manis melenyad saking gula barak utawi gula merah. Kué Cucur sane kaadol ring pasar tradisional biasanyane asiki warna kemanten, tiosan sane kaadol ring toko utawi swalayan sampun keni modernisasi ngangge warna campuran. Pateh sekada rasa sane kaarsayang, yening ring pasar tuah kantun maasa tepung. Yening sampun kaadol olih toko sane moden akeh rasanipun. 

Tata cara ngaryanin jaja bikang sané kapertama inggih punika tepung baas miwah santen sané kenten kajerang ring ajeng apiné ngantos meletup-letup. Sasampun punika kaimbuhin tepung terigu miwah gula pasir kacampurang sareng adonan sadurungnyané ngantos kalis. Adonan punika kawentuk ngannggén cétakan tur kaimbuhin pewarna. Salanturnyané adonan punika kamasak ring ajeng apiné ngantos lebeng.Resep Kue Jaja Bikang khas Bali Jaja bikang ketah kapanggihin ring pasar tradisional.

 Lakaran 
Kué Cucur malakar aji tepung beras, tepung terigu, gula bali utawi gula aren, minyak goreng, don pandan, tasik, toya. Kué Cucur sane kaadol ring pasar utawi kantun tradisional kantun wenten serat utawi wentuknyane kirang sempurna. Alat-alat sane kaanggen ngaryanin kue cucur puniki kantun tradisional minakadi kompor minyak tanah utawi kompor gas, wanci sane mabentuk bulet anggen nyetak adonan, wanci anggen ngerebus toya tur pangorengan.

 Pustaka 

Kategori:Jaja Bali
Kategori:WikiSanganan
Kategori:Sanganan
Kategori:Sanganan daérah ring Indonésia